stanford-oval/wikipedia huggingface dataset:
Natalil Lintala

Natalil Lintala (s. 1987 Seinäjoki) on suomalainen näyttelijä ja laulaja. Syksyllä 2013 hänet palkittiin Vuoden musiikkiteatteritulokkaana Helsingin Kaupunginteatterin Ensi Linja -palkinnolla. Hän näytteli Marian roolia Lahden kaupunginteatterin West Side Storyssa 2013–2014.
Musiikkineuvos Lasse Lintalan ja laulupedagogi Helena Porkka-Lintalan tytär Natalil valmistui Teatterikorkeakoulusta keväällä 2012. Jo ennen teatteriopintoja hän näytteli useissa Seinäjoen kaupunginteatterin produktioissa, kuten Viulunsoittaja katolla (2004), Saituri (2004) ja Meno Mäntsälään (2005). Ilmajoen Musiikkijuhlilla hän esiintyi vuosina 2002–2004 Pohjanmaan kautta -oopperassa sekä Suomalaisen Kamarioopperan tuotannossa Sevillan parturi.
Lintalalla oli kiinnitys Tampereen Teatteriin syksystä 2010 kevääseen 2012, jolloin hän siirtyi freelance-näyttelijäksi Helsinkiin. Tampereella Lintala esitti Pollyn roolin Kolmen pennin oopperassa, jonka ensi-ilta oli syksyllä 2010, ja esiintyi myös näytelmissä Särkelä itte, Pesulan likat, Hämähäkkimiehen kosto, Onnen maa ja I love you, because.
Vuonna 2012 Lintala alkoi esiintyä Kristal-nimisenä laulajana, jonka Rähinä Recordsin kanssa tuotettu single ”Rahaa palaa” nousi internet-ilmiöksi. Vähitellen selvisi, että kyseessä oli Saunalahti-puhelinoperaattorin mainoskampanja, johon Lintala oli palkattu esittämään uutta artistia. Vuonna 2013 Lintala jatkoi Kristalin hahmossa yhteistyössä Majurin ja Stigin kanssa kappaleessa ”Kultaa”. Saman vuoden marraskuussa hän lauloi kappaleen ”Vihdoin vapaa” yhdessä Mikael Gabrielin kanssa.
Lokakuusta 2012 alkaen Lintala oli mukana Marco Bjurströmin ohjaamassa musikaalissa Rent Helsingin Aleksanterinteatterissa,, ja syksyllä 2013 hän teki Marian roolin Lahden kaupunginteatterin musikaalissa West Side Story.
Myöhemmin Lintala on näytellyt useissa musikaaleissa kuten Annie mestariampuja ja Housut poislähde?. Hänen pääinstrumenttinsa laulun lisäksi on viulu
Vuonna 2023 Lintala sai kiinnityksen Seinäjoen kaupunginteatterista, jossa hän on esiintynyt mm. Niin Kuin Taivaassa -musikaalissa Lenana ja Seili-musikaalissa Sofiana. Hän on esiintynyt myös Törnävän kesäteatterissa musikaalissa Xanadu.
Kesällä 2024 Lintala nähtiin Juice-musikaalissa mm. Sarina. Vuoden 2025 kesällä hän esiintyy Vesku-musikaalissa.
Natalil Lintala on puhunut julkisuudessa alkoholismistaan ja siitä toipumisesta Minnesota-hoidon avulla.
Aiheesta muualla

Lintalan oma verkkosivusto
| --- | --- |
Auktoriteettitunnisteet: Taiteenala :  MusicBrainz
11. heinäkuuta

11. heinäkuuta on gregoriaanisen kalenterin mukaan vuoden 192. päivä (193. päivä karkausvuonna). Vuodesta on jäljellä 173 päivää.
Nimipäivät

suomalainen kalenteri: Noora, Elli, Nelli, Elea Eleonoora
suomenruotsalainen kalenteri: Eleonora, Nora, Leonora, Elli, Ellinor, Nelly
ortodoksinen kalenteri: Jefimia, Olga, Oili, Helga
pohjoissaamenkielinen kalenteri: Norá
vanhemmissa kalentereissa: Adolph, Pius, Viljamieli
Syntyneitä

1274 – Robert Bruce, Skotlannin kuningas (1306–1329) (k. 1329)
1561 – Luis de Góngora, espanjalainen runoilija (k. 1627)
1657 – Fredrik I, Preussin kuningas (1701–1713) ja Brandenburgin vaaliruhtinas Fredrik III (k. 1713)
1662 – Maksimilian II Emanuel, Baijerin vaaliruhtinas (1679–1726) (k. 1726)
1754 – Thomas Bowdler, englantilainen lääkäri ja kirjallisuuden sensori (k. 1825)
1767 – John Quincy Adams, Yhdysvaltain 6. presidentti (1825–1829) (k. 1848)
1834 – James McNeill Whistler, yhdysvaltalainen taidemaalari (k. 1903)
1844 – Pietari I, Serbian kuningas (1903–1918) ja Serbien, kroaattien ja sloveenien kuningas (1918–1921) (k. 1921)
1892 – Trafford Leigh-Mallory, britannialainen kenraali (k. 1944)
1899 – Elwyn Brooks White (”E. B. White”), yhdysvaltalainen kirjailija ja esseisti (k. 1985)
1903 – Rudolf Abel, neuvostoliittolainen vakooja (k. 1971)
1913 – Paul Myron Anthony Linebarger (”Cordwainer Smith”), yhdysvaltalainen tieteiskirjailija (Planeetta nimeltä Shajol) (k. 1966)
1914 – Ahti Sonninen, suomalainen säveltäjä (Merenkuninkaan tytär) (k. 1984)
1916 – Aleksandr Prohorov, vuoden 1964 Nobelin fysiikanpalkinnon saanut neuvostoliittolainen fyysikko (k. 2002)
1916 – Gough Whitlam, Australian pääministeri (1972–1975) (k. 2014)
1920 – Yul Brynner, venäläissyntyinen yhdysvaltalainen Oscar-palkittu näyttelijä (Kuningas ja minä) (k. 1985)
1931 – Arthur Andrew Kelm (”Tab Hunter”), yhdysvaltalainen näyttelijä ja laulaja (k. 2018)
1934 – Giorgio Armani, italialainen muotisuunnittelija
1936 – Sulo Aittoniemi (”Suti”), suomalainen poliitikko (k. 2016)
1937 – Taisto Heikkinen (”sammakkoprofessori”), suomalainen sääennustaja (k. 2011)
1946 – Reino Laine, suomalainen muusikko ja poliitikko
1948 – Aleksandr Babitzin (”Sammy Babitzin”), suomalainen laulaja (k. 1973)
1953 – Leon Spinks, yhdysvaltalainen nyrkkeilijä (olympiavoittaja) (k. 2021)
1953 – Eero Ylitalo, suomalainen tietokilpailija
1956 – Sela Ward, yhdysvaltalainen näyttelijä
1958 – Hugo Sánchez, meksikolainen jalkapalloilija
1959 – Richard Stephen Sambora (”Richie Sambora”), yhdysvaltalainen laulaja ja kitaristi ("Bon Jovi")
1959 – Suzanne Vega, yhdysvaltalainen laulaja
1960 – Jafar Panahi, iranilainen elokuvaohjaaja
1960 – Caroline Quentin, englantilainen näyttelijä (Huonosti käyttäytyvät miehet)
1962 – Gaétan Duchesne, kanadalainen jääkiekkoilija (k. 2007)
1963 – Al MacInnis, kanadalainen jääkiekkoilija
1966 – Mohamed Kélifati (”Cheb Mami”), algerialainen laulaja
1970 – Justin Chambers, yhdysvaltalainen näyttelijä
1972 – Henrique Capriles, venezuelalainen poliitikko
1972 – Michael Rosenbaum, yhdysvaltalainen näyttelijä
1972 – Jussi Vuori (”Jussi 69”), suomalainen muusikko ("The 69 Eyes")
1973 – Konstantinos Kenteris, kreikkalainen yleisurheilija (olympiavoittaja)
1975 – Samer el Nahhal (”OX”), suomalainen muusikko ("Lordi")
1976 – Kimberly Denise Jones (”Lil’ Kim”), yhdysvaltalainen rap-laulaja
1983 – Marie Serneholt, ruotsalainen muusikko ("A*Teens")
1985 – Petra Gargano, suomalainen laulaja ("Tiktak")
1986 – Yoann Gourcuff, ranskalainen jalkapalloilija
1993 – Heini Salonen, suomalainen tennispelaaja
2000 – Mads Hermansen, tanskalainen jalkapallomaalivahti
Kuolleita

n. 155 – Pius I, paavi
472 – Anthemius, Länsi-Rooman keisari (s. n. 420) (teloitettiin)
1841 – Johan Henrik Tawast, suomenruotsalainen kreivi, diplomaatti ja kenraali (s. 1763)
1937 – George Gershwin, yhdysvaltalainen säveltäjä (Rhapsody in Blue) (s. 1898)
1971 – John Wood Campbell (”John W. Campbell”), yhdysvaltalainen tieteiskirjailija ja kustannustoimittaja (Analog Science Fiction and Fact) (s. 1910)
1974 – Pär Lagerkvist, vuoden 1951 Nobelin kirjallisuuspalkinnon saanut ruotsalainen kirjailija (Barabbas) (s. 1891)
1985 – Taneli Kekkonen, suomalainen diplomaatti ja Suomen tasavallan presidentti Urho Kekkosen poika (s. 1928)
1989 – Sir Laurence Olivier, englantilainen Oscar-palkittu näyttelijä (Hamlet) (s. 1907)
1994 – Gary Kildall, yhdysvaltalainen tietojenkäsittelytieteilijä, ohjelmoija ja mikrotietokone-alan yrittäjä (s. 1942)
1996 – Martti Tschokkinen, suomalainen näyttelijä (s. 1935)
2001 – Marco Zanuso, italialainen arkkitehti ja teollinen muotoilija (s. 1916)
2004 – Renée Saint-Cyr, ranskalainen näyttelijä (s. 1904)
2005 – Esko Peltonen, suomalainen kaupunginjohtaja ja maaherra (s. 1908)
2007 – Claudia Alta Taylor Johnson (”Lady Bird”), Yhdysvaltain presidentti Lyndon B. Johnsonin puoliso (s. 1912)
2008 – Michael E. DeBakey, yhdysvaltalainen sydänkirurgian uranuurtaja (s. 1908)
2008 – Anatoli Pristavkin, venäläinen kirjailija (s. 1931)
2011 – Tom Gehrels, hollantilaissyntyinen yhdysvaltalainen tähtitieteilijä (s. 1925)
2014 – Thomas Erdelyi (”Tommy Ramone”), unkarilais-amerikkalainen muusikko ("Ramones") (s. 1949)
2015 – Satoru Iwata, japanilainen videopelisuunnittelija ja -ohjelmoija, Nintendon toimitusjohtaja (s. 1959)
2019 – Arto Nilsson, suomalainen nyrkkeilyn olympiamitalisti ja yrittäjä (s. 1948)
2023 – Milan Kundera, tšekkiläinen kirjailija (s. 1929)
2024 – Shelley Duvall, yhdysvaltalainen näyttelijä ja televisiotuottaja (s. 1949)
Juhlapäiviä

YK: Maailman väestöpäivä (”World Population Day”). YK:n kehitysohjelma suositteli päivän viettoa vuonna 1989, sillä 11. heinäkuuta 1987 maailman väkiluku ylitti viiden miljardin rajan.
| 0 | 1 | 2 |
| --- | --- | --- |
|  |   Lyhyt tiivistelmä päivästä 11. heinäkuuta: |  |
:   Taiteilijan näkemys Hamiltonin ja Burrin välisestä kaksintaistelusta. 1804 – Yhdysvaltain varapresidentti Aaron Burr surmasi kaksintaistelussa entisen valtiovarainministeri Alexander Hamiltonin.  1897 – Salomon Andréen johtama retkikunta nousi Huippuvuorilta vedyllä täytetyllä pallolla tavoitteenaan pohjoisnapa. Pallo syöksyi myöhemmin jäälle, ja kaikki kolme retkikunnan jäsentä saivat surmansa.  1934 – Italialainen muotisuunnittelija Giorgio Armani syntyi.  1960 – Iranilainen elokuvaohjaaja Jafar Panahi syntyi.  1979 – Avaruusasema Skylab tuhoutui syöksyessään Maan ilmakehään.  1995 – Serbit valtasivat Srebrenican kaupungin, mikä johti yli 8 000 bosniakin tappamiseen Srebrenican joukkomurhassa.     
Katso myös: kalenteri ~ 10. heinäkuuta, 12. heinäkuuta
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
At

At tarkoittaa seuraavia:
astatiini, kemiallinen merkki At, alkuaine
attotesla, tunnus aT, magneettivuon tiheyden yksikkö
Itävalta, ISO 3166-1 -koodi AT, valtio tai muu maantieteellinen alue
Royal Air Maroc, IATA-koodi AT, lentoyhtiö
tekninen ilmakehä, tunnus at, paineen yksikkö (98,0665 kPa)
ät-merkki, @, mm. sähköpostiosoitteissa käytettävä merkki
AT, Amateur Transplants, lontoolainen parodia-duo.
A.T., Appalachian Trail, Yhdysvalloissa sijaitseva vaellusreitti
Eduskuntaryhmä Ano Turtiainen, lyhenne at, suomalainen eduskuntaryhmä, joka on nykyään nimeltään Eduskuntaryhmä Valta kuuluu kansalle (vkk)
AT, Alingsås Tidning, ruotsalainen paikallislehti
AT, Aftontidningen, ruotsalainen vuosina 1942–1956 ilmestynyt sanomalehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”At”, voi hakea sivunnimihaulla, laajalla sivunnimihaulla tai tekstihaulla.
Halo 5: Guardians

| Halo 5: Guardians |
| --- | --- |
 Pelin kansikuva. Vasemmalla puolella Jameson Locke ja oikealla puolella Master Chief, taustalla Guardian.
Kehittäjä:  343 Industries
Julkaisija:  Microsoft Studios
Jakelija:  Xbox Game Studios ja Microsoft Store
Ohjaaja:  Tim Longo
Tuottaja:  Josh Holmes
Suunnittelija:  Chris Haluke
Käsikirjoittaja:  Brian Reed
Taiteilija:  Nicolas Bouvier
Säveltäjä:  Kazuma Jinnouchi
Pelisarja:  Halo
Pelimoottori:  Halo 5: Guardians -pelimoottori Havok-fysiikkamoottori
Julkaistu:  27. lokakuuta 2015
Lajityyppi:  ensimmäisen persoonan ammuntapeli
Pelimuoto:  yksinpeli, yhteistyöpeli, moninpeli
Ikäluokitus:  PEGI: 16 ESRB: T  Virheellinen ESRB-arvo (Teen)
Alusta:  Xbox One Microsoft Windows (Forge-kenttäeditori)
Jakelumuoto:  Blu-ray, Xbox Games Store
Virallinen sivusto
Lisää peliartikkeleitaVideopelien teemasivulla
Infobox OK     : 
Halo 5: Guardians on 343 Industriesin kehittämä ensimmäisen persoonan ammuntapeli, jonka Microsoft Studios julkaisi lokakuussa 2015 Xbox Onelle. Peli on jatkoa vuonna 2012 ilmestyneelle Halo 4:lle ja sijoittuu kahdeksan kuukautta sen tapahtumien jälkeen. Se on Reclaimer-saagan toinen osa.
Pelin kampanjassa on kaksi päähenkilöä, Master Chief ja Jameson Locke. Locken tehtävänä on vangita Master Chief, joka on kieltäytynyt tottelemasta käskyä palata Infinity-alukselle. Aiemmista pelisarjan osista poiketen pelaajan mukana kulkee tehtävien aikana kolme tekoälyn tai ihmispelaajan ohjaamaa joukkuetoveria.
Halo 5: Guardians sai kriitikoilta pääosin myönteisen vastaanoton. Sen valikoitujen arvosteluiden painotettu pistekeskiarvo on 84 prosenttia Metacritic-sivustolla. Pelin moninpeliä kehuttiin laajalti, mutta kampanja sai ristiriitaisemman vastaanoton. Peliä myytiin avausviikolla yli 400 miljoonan dollarin arvosta. Kehittäjä 343 Industries on tukenut peliä ilmaisella lisäsisällöllä julkaisun jälkeen.
343 Industries on panostanut pelin kilpapelaamiseen. Pelistä järjestettiin 2,5 miljoonan dollarin maailmanmestaruuskilpailut maaliskuussa 2016. Rahalla mitattuna kyseessä oli kaikkien aikojen suurin konsolipeliturnaus. Maailmanmestaruuden voitti lopulta yhdysvaltalainen Counter Logic Gaming.
Pelaaminen

Halo 5: Guardians on ensimmäisen persoonan kuvakulmasta kuvattu ammuntapeli. Pelaaja ohjaa kentästä riippuen toista pelin päähenkilöistä, joko Master Chiefiä tai Jameson Lockea, jotka ovat erikoishaarniskoihin pukeutuneita supersotilaita. Tavoitteena on läpäistä kentät päihittämällä erilaisten varusteiden avulla tekoälyn ohjaamat viholliset. Pelaajaa taistelee ihmiskunnan kanssa vuosikymmeniä sotaa käynyttä Covenant-muukalaisliittoumaa sekä mekaanisia Promethean-sotilaita vastaan. Kenttiin on sijoitettu runsaasti aseita ja ajoneuvoja, minkä lisäksi aseita voi poimia kuolleilta vihollisilta. Muiden Halo-pelien tapaan pelaajalla on energiakilpi, joka kerää pelaajaan kohdistuvat osumat. Kun osumia on kertynyt tarpeeksi, kilpi sammuu ja pelaaja menettää terveyspisteitään sen jälkeen tulevista osumista. Lyhyen odottelun jälkeen sekä energiakilpi että terveyspisteet palautuvat normaaleiksi. Pelihahmo pystyy kantamaan kerralla kahta asetta ja kuutta kranaattia, kaksi jokaista kranaattityyppiä.
Pelaaminen nojaa entistä enemmän oman joukkueen kanssa toimimiseen, sillä pelaajan mukana kulkee jokaisella kentällä kolme tekoälyn tai ihmispelaajien ohjastamaa joukkuetoveria. Omaa joukkuettaan voi käskyttää haluamiinsa paikkoihin tai poimimaan tietyn aseen. Master Chiefin johtama Blue Team esiintyy ensimmäistä kertaa sarjan pelissä. Jokaisella spartalaisella on erilaiset aseet ja kyvyt. Esimerkiksi Kelly juoksee lujempaa kuin muut ja Lindalla on tarkkuuskivääri. Lisäksi jokaisella spartalaisella on ainutlaatuinen heijastusnäyttö.
Halo: Reachissa ja Halo 4:ssä olleet haarniskakyvyt on korvattu uusilla spartalaiskyvyillä (engl. spartan abilities), joita on yhteensä seitsemän. Toisin kuin haarniskakyvyt, spartalaiskyvyt ovat jatkuvasti pelaajan käytettävissä eikä niitä voi vaihtaa. Spartalaiskyvyt antavat erilaisia lisäkykyjä, jotka helpottavat joko kentissä liikkumista tai taistelua. Työntömoottoripaketin (thruster pack) avulla pelaaja voi syöksähtää nopeasti haluamaansa suuntaan. Pelaaja voi käyttää ilmassa ollessaan Ground Pound -kykyä syöksyäkseen nopeasti maahan painamalla lähitaistelunäppäintä. Aiemmista peleistä poiketen esteiden ja tavaroiden yli voi nyt kiivetä uudella Clamber-kyvyllä. Juoksupyrähdyksellä (sprint) hahmo voi liikkua nopeammin. Maksiminopeudessa pelaaja voi liukua tai tehdä tavallista tehokkaamman lähitaisteluliikkeen Spartan Chargen. Älytähtäimen avulla (smart scope) jokaisella aseella voi käyttää kiikaritähtäintä.
Kampanjassa on mahdollista pelata myös Score Attack -pelimuotoa, jossa pelaajat saavat pisteitä ansaitsemistaan mitaleista sekä kenttään käyttämästään ajasta.
Pelaaminen > Moninpeli

Halo 5:n moninpelissä tarkoituksena on kerätä pisteitä vihollispelaajia tappamalla tai suorittamalla erilaisia tavoitteita. Moninpeli on jaettu kahteen osioon, kilpailulliseen Arenaan ja Warzoneen. Niiden lisäksi pelaajien on mahdollista luoda ja jakaa omia karttojaan ja pelimuotojaan Forge-kenttäeditorissa sekä pelata kampanjaa yhteistyönä muiden pelaajien kanssa. Moninpelissä oli 21 julkaisukarttaa, ja 343 Industries on luvannut lisätä julkaisun jälkeen ainakin 18 ilmaista karttaa. Halo 5 on pääsarjan ensimmäinen peli, joka ei tue jaetun ruudun moninpeliä, mutta kaikkien moninpelimuotojen luvataan käyttävän dedikoituja palvelimia. Peliä ei voi myöskään pelata lähiverkon kautta.
Arena-osio sisältää joukon klassisia pelimuotoja, kuten Slayerin (deathmatch) ja lipunryöstön. Julkaisun jälkeen peliin on lisätty Assault, jossa tavoitteena on räjäyttää pommi vastustajajoukkueen tukikohdassa, ja kuudentoista pelaajan Big Team Battle. Uusia pelimuotoja ovat muun muassa erävoittoihin pohjautuva Breakout ja alueiden hallitsemiseen perustuva Strongholds. Arenaan kuului julkaisussa 16 karttaa, ja siihen on lisätty julkaisun jälkeen sekä 343 Industriesin että yhteisön tekemiä karttoja.
Kaikki pelaajat aloittavat Arena-ottelut samoilla aseilla ja kyvyillä. Ottelun kuluessa kentältä voi poimia erilaisia aseita ja lyhytkestoisia erikoiskykyjä, kuten näkymättömyyden tai tehokkaamman energiakilven. Joukkueen tavoitteena on kerätä pisteitä vihollisia tappamalla tai suorittamalla yhteisiä tavoitteita. Pelaajan kuollessa hän syntyy uudelleen muutaman sekunnin kuluessa mahdollisimman turvalliseen paikkaan, paitsi Breakout -pelimuodossa, jossa uudelleensyntyminen tapahtuu jokaisen erän alussa. Joukkueen pitäessä tiettyjä alueita hallussaan se voi pakottaa vastustajajoukkueen uudelleensyntymään epäsuotuisampiin paikkoihin.
Warzone-pelilistat ovat sosiaalisia pelilistoja, eli ne eivät käytä kilpailullista ranking-systeemiä. Warzone-pelimuodossa joukkueet saavat pisteitä alueiden hallussapidosta, toisista pelaajista ja kartalle ilmaantuvista tekoälyn ohjaamista pomovihollisista. Joukkueen hallitessa yhtä kolmesta alueesta se voi uudelleesyntyä kyseiselle alueelle. Toisen joukkueen hallitessa kaikkia kolmea aluetta häviävän joukkueen tukikohta avautuu ja se voidaan tuhota. Warzone Assault -pelimuodossa toinen joukkueista hyökkää ja toinen puolustaa. Yhteensä puolustettavia kohteita on kolme, joista viimeinen on puolustajien tukikohta. 343 Industries julkisti vuoden 2016 Halon maailmanmestaruuskilpailujen yhteydessä Warzone Firefight -pelimuodon. Siinä korkeintaan kahdeksan pelaajaa taistelee aalloittain vyöryviä tekoälyn ohjaamia vihollisia vastaan. Warzone-pelilistoissa ei ole kentälle sijoitettuja aseita Arenan tapaan, vaan kaikki aseet saadaan Requisition-korttien kautta.
Pelaaminen > Moninpeli > Requisition-pisteet ja CSR-järjestelmä

Jokaisen pelatun ottelun jälkeen pelaaja palkitaan Requisition-pisteillä (lyh. REQ), joilla voi lunastaa REQ-korttipakkauksia. REQ-korteilla pelaaja voi kehittää pelihahmoaan tai hankkia otteluihin kertakäyttöisiä aseita, ajoneuvoja tai kykyjä. Kortteja on kahdenlaisia, pysyviä ja kertakäyttöisiä, ja niitä myydään kolmessa erilaatuisessa pakkauksessa. Pysyvien korttien avulla omalle pelihahmolle voi hankkia muun muassa kypäriä ja haarniskoja. Kertakäyttöisiä kortteja voidaan käyttää vain Warzone-pelimuodoissa, ja niiden avulla pelikentälle voi kutsua erilaisia aseita, ajoneuvoja ja erikoiskykyjä. Pelaaja aloittaa jokaisen pelin ensimmäiseltä REQ-tasolta, ja korkeimmilla tasoilla voi lunastaa suurempia REQ-tasoja vaativia kortteja. REQ-pakkauksia annetaan myös palkinnoiksi Spartan Rank -tasojen nousemisesta sekä haasteiden suorittamisesta, ja niitä voi ostaa mikromaksuilla. Osa mikromaksutuloista kasvattaa Halon kilpasarjojen kokonaispalkintoja.
REQ-korteissa on kuusi yleisyyden mukaan määräytyvää luokitusta; yleinen (common), epätavallinen (uncommon), harvinainen (rare), äärimmäisen harvinainen (ultra rare), legendaarinen (legendary) ja myyttinen (mythic). Kaikkein halvimpia REQ-korttipakkauksia ovat pronssipakkaukset, joissa on yleisiä kertakäyttökortteja ja mahdollisuus pysyvän kortin avaamiseen. Hopeapakkaukset sisältävät kortteja yleisistä harvinaisiin, minkä lisäksi ne avaavat kaksi pysyvää korttia. Kultapakkauksissa on kortteja epätavallisista myyttisiin.
Halo 5: Guardians sisältää uusitun kilpailullisen ranking-järjestelmän, johon viitataan myös CSR-järjestelmänä (competitive skill ranking). Pelaajan sijoitus määräytyy aluksi kymmenen sijoitusottelun perusteella. Järjestelmässä on seitsemän tasoa, joista viisi ensimmäistä on jaettu kuuteen alempaan tasoon. Toiseksi korkeimman tason saavutettuaan pelaajan taso määräytyy CSR-pisteiden mukaan. Pelaaja nousee mestaritasolle, kun tämä on 200 eniten CSR-pistettä keränneen pelaajan joukossa. Vain mestaritasolta pystyy putoamaan alemmalle tasolle. CSR-järjestelmää käyttävissä pelilistoissa sijoitukset nollautuvat noin kuukauden mittaisen kauden jälkeen. Ainoa tapa kartuttaa CSR-pisteiden määrää on otteluiden voittaminen. Ranking-järjestelmää käyttäviin pelilistoihin viitataan usein kilpailullisina pelilistoina.
Kilpailullisen ranking-järjestelmän rinnalla toimii Spartan Rank (lyh. SR). Siinä nouseminen ei riipu niin paljon pelaajan taitotasosta kuin kilpailullinen ranking-järjestelmä, sillä pelaaja palkitaan jokaisen pelin jälkeen kokemuspisteillä, jotka kasvattavat Spartan Rankia.
Osa Arena-pelilistoista ei käytä CSR-systeemiä, jolloin niitä kutsutaan sosiaalisiksi pelilistoiksi (social playlist). Osa sosiaalisista pelilistoista on pysyviä ja joidenkin pelimuodot vaihtelevat viikoittain. Sosiaalisia pelilistoja ovat muun muassa Big Team Battle ja Infection, jossa toisen joukkueen tavoitteena on tartuttaa vihollisjoukkue.